འགྱལ།བྱེད་མེད་ལས་ཚིགཉི་མ་ནུབ་རིའི་ཕག་ལ་ཡིབ་པའམ་ཡལ་བའི་དོན།ཨམ་སྐད་དུ།ཉི་མའགྱའཞེས་པའི་གདངས་ཐོན།ཉི་མ་ནུབ་རིའི་ཕག་ལ་འགྱལ་ཐལ།ངེད་ཚང་ཉི་མ་ཚང་འགྱལ་ཡིན་ཟེར་བ་ལྟ་བུ།འགྱལ་ཅེས་པ་འགྱེལ་ལས་བྱུང་བ་ཡིན་ཏེ།འགྱེལ་ནི་དྲང་མོར་བསླངས་པའི་དངོས་པོ་ཞིག་ཐང་ལ་ལོག་པའི་དོན་ཡིན་པས།ཉི་མ་འགྱལ་ཞེས་པ་དེ་ཡང་དོན་གྱིས་ཉི་མ་ནུབ་རིའི་ཕག་ལ་འགྱེལ་བའི་ཚུལ་དུ་ཕར་ལོག་པ་དང་ཆོས་མཚུངས་པའི་རྣམ་པས་ཐོགས་པ་ཞིག་ཡིན།བོད་ཀྱི་མིང་བརྡ་གྲུབ་པའི་ཁྲོད།དབྱངས་བོར་ཡང་དོན་མི་བོར་བའི་མིང་མཆིས་པ།དཔེར་ན།གྱོལ་ལས་གྱལ་བྱུང་སྟེ།འཐེང་འགྲོས་སུ་འགྲོ་མཁན་ལ་གྱོལ་བོ་ཟེར་ཞིང་།དེའི་ཚུལ་ལྟར་འགྲོ་བའི་བུས་པ་ལ་གྱལ་གྱལ་དུ་འགྲོ་ཟེར།འགྱལ་ལས་ཡལ་བྱུང་སྟེ།འགྱལ་གྱི་མིང་གཞི་ག་བོར་ནས་འདོགས་ཅན་ཡ་དང་རྗེས་འཇུག་ལ་གཉིས་ཀྱི་གདངས་ལས་མ་ཐོན་པས་ཡིན།མཛེས་ཉམས་ཤོར་བའི་དོན་ལ།མེ་ཏོག་ཡལ་སོང་།ཡག་ཡལ་སོང་ཟེར།བཏུལ་ལས་བཏལ་བྱུང་སྟེ།མེ་བསད་པ་དང་སྣུམ་སྒྲོན་བཟུམ་པའི་དོན་ལ་མེ་བཏལ་དང་སྣུམ་སྒྲོན་བཏལ་ཟེར།བརྟོལ་ལས་བརྟལ་བྱུང་སྟེ།ཕྱི་ནས་ནང་ངམ་ཚུ་རོལ་ནས་ཕ་རོལ་ཏུ་བུ་ག་ལྟ་བུ་བརྟོལ་བ་དང།ཕན་ཚུན་བར་ལ་བློ་གཏད་པའམ་ཡིད་རྟོན་པ་སོགས་ཀྱི་དོན་མཚོན་བྱེད་ལ།ཆར་ཆུས་ལྭ་བ་བརླན་ནས་ནང་དུ་བརྟལ།བཙག་བསེར་བུས་ནང་ལ་བརྟལ་ཡོང་།ཁྱོས་ཁོ་ལ་གསང་གཏམ་ཡོད་ཚད་བཤད་ནས་ཁོག་བརྟལ་མི་ཉན་ཟེར་བ་ལྟ་བུས་མཚོན།དུས་གཟུར་བའམ་ཡོལ་བའི་དོན་ལ་འཇུག་སྟེ།ལོ་གསར་འགྱལ་རྗེས་མ་གཏོགས་ང་མི་ཁོམ།དོམ་སྟེར་བའི་ཉི་མ་འགྱལ་སོང་ཟེར་བ་ལྟ་བུ།རྙིང་བའམ་རྒས་པའི་དོན་ཏེ།མེ་ཏོག་འགྱལ་སོང།ཡག་འགྱལ་སོང་ཟེར་བ་ལྟ་བུ།མྱུར་བའམ་མགྱོགས་པའི་དོན་ཏེ།རྟ་གོམ་པ་ཅན་པོར་བཞོན་ཚེ་འགྱལ་འགྲོ་གིན།ཁོ་འདི་ནས་གན་ཞིག་ལ་འགྱལ་ཐལ་ཟེར་བ་ལྟ་བུ།ཚེ་ལས་འདས་པའམ་ཤི་སོང་ཞེས་པའི་དོན་གྱི་ཞེ་ཚིག་གམ་གབ་མིང་ལ་འཇུག་སྟེ།མི་དེ་ན་ནིང་འགྱལ་སོང་ཟེར་བ་ལྟ་བུའོ།།